Junior Eurovision Song Contest 2025

**Junior Eurovision Song Contest 2025** var den 23. utgaven av Junior Eurovision Song Contest. Konkurransen ble arrangert av Georgias offentlige kringkasting (GPB) og EBU. Arrangementet ble avholdt i  i Tbilisi, Georgia, 13. desember 2025, etter at Georgia vant Junior Eurovision Song Contest i 2024 med sangen «» av artisten . Dette var andre gangen Georgia arrangerte Junior Eurovision Song Contest, etter at Georgia arrangerte konkurransen i 2017. Programledere for Junior Eurovision Song Contest 2025 var  og .

Atten land deltok i konkurransen. Aserbajdsjan, Kroatia og Montenegro returnerte til konkurransen etter å ha deltatt i henholdsvis 2021, 2014 og 2015. Estland og Tyskland valgte å ikke delta i konkurransen.

Vinneren av konkurransen ble Frankrike med sangen «», fremført av . Dette var Frankrikes fjerde seier i Junior Eurovision Song Contest. Ukraina, Georgia, Armenia og Spania utgjorde resten av topp fem.

## Bakgrunn
Junior Eurovision Song Contest 2025 ble arrangert i Tbilisi, Georgia, etter at Georgia vant 2024-konkurransen med sangen «To My Mom», fremført av . Dette var andre gangen Georgia arrangerte konkurransen, etter tidligere å ha gjort det i 2017, også da i Tbilisi. Den valgte arenaen for konkurransen er Gymnastic Hall of Olympic City, med 1 294 sitteplasser, som ble bygget for European Youth Summer Olympic Festival 2015, hvor turnøvelsene ble avholdt.

En åpningsseremoni, bestående av en privat mottakelse for de deltakende artistene og delegasjonene, ble holdt 8. desember 2025 på Pullman Tbilisi Axis Towers.  2025-konkurransen blir den første i arrangementets historie uten akkreditert presse.

### Valg av vertsby
I motsetning til Eurovision Song Contest får ikke vinnerkringkasteren av Junior Eurovision Song Contest automatisk retten til å arrangere neste utgave. Siden 2011 (med unntak av 2012, 2015, 2018 og 2024) har det imidlertid blitt vanlig at vinneren påtar seg vertskapet, og siden 2019 har den vinnende kringkasteren hatt førsterett til å arrangere den påfølgende konkurransen. I 2024 fikk den franske kringkasteren France Télévisions denne retten, men valgte til slutt å ikke benytte den.

Den 16. november 2024, etter landets seier i 2024-konkurransen, kunngjorde Tinatin Berdzenishvili, administrerende direktør i Georgias offentlige kringkasting (GPB), at det ville bli gjennomført samtaler med Den europeiske kringkastingsunion (EBU) om vertskapet for 2025-konkurransen. Kort tid etter hevdet den offisielle Facebook-siden til kanalen 1TV at konkurransen i 2025 skulle arrangeres i Georgia. Senere samme dag uttalte imidlertid EBU at en vert for 2025-utgaven ennå ikke var valgt, og at de ville samarbeide med «alle sine medlemmer» for å finne en.

Den 4. april 2025 hevdet den nederlandske kringkasteren AVROTROS at konkurransen ville finne sted i Georgia, før de samme dag trakk tilbake uttalelsen. Den 9. april 2025 publiserte Georgias statlige anskaffelsesbyrå dokumenter som oppga at Georgias regjering, EBU og GPB i fellesskap hadde blitt enige om å arrangere konkurransen i Tbilisi 13. desember 2025; dette ble bekreftet av EBU 13. mai. I mai 2025 uttalte leder for den georgiske regjeringsadministrasjonen, Levan Zhorzholiani, at konkurransen skulle holdes i «den lille hallen i det nye sportspalasset», navngitt av media som Olympic Palace, som tidligere arrangerte konkurransen i 2017. Dette ble gjentatt av flere deltakende kringkastere på ulike tidspunkt mellom juni og september, før det ble bekreftet av EBU 1. oktober.

Den 5. november 2025 kom det rapporter om at konkurransen var blitt flyttet til Gymnastic Hall of Olympic City, også i Tbilisi, på grunn av manglende tilgjengelighet for en vurderingsinspeksjon som EBU krevde i Olympic Palace. Dette ble raskt bekreftet gjennom konkurransens offisielle nettsted.

## Produksjon
I juli 2025 avsatte Georgias regjering 8,1 millioner ₾ (2,6 millioner €) til å arrangere konkurransen, hentet fra reservefondet; dette beløpet hadde økt til 9 millioner ₾ (2,9 millioner €) innen november 2025.

Skapingen av bakgrunnsmusikken samt åpnings- og pauseinnslagene ble overvåket av musikkprodusent Giga Kukhianidze.

### Endringer og introduksjon av roller
I juni 2025 kunngjorde EBU at Martin Österdahl ville fratre sin rolle som konkurransesjef, og at ESC-direktør Martin Green midlertidig ville overta Österdahls oppgaver. Den 1. oktober ble Gert Kark utnevnt til å overta plassen til Österdahl i konkurransens referansegruppe. Noen dager senere ble det avslørt at han skulle tjenestegjøre i den nyopprettede stillingen som ansvarlig produsent for ESC. Kark hadde tidligere arbeidet som prosjektleder for konkurransen siden 2016. Marvin Dietmann gjentar sin rolle fra forrige utgave som kunstnerisk leder. 

### Slagord, visuell profil og scenedesign
I august 2025 avslørte ESC-direktør  at «United by Music», det faste slagordet for Eurovision Song Contest siden november 2023, også ville bli tatt i bruk av Junior Eurovision Song Contest for «å samle de to arrangementene under samme merkevarefamilie».

Den 9. september 2025 lanserte EBU en oppdatert versjon av den generiske logoen, som er modellert etter den oppdaterte logoen til voksenkonkurransen som skal tas i bruk i 2026-utgaven, designet av det Sheffield-baserte merkevarebyrået Pals. Den 1. oktober 2025 avduket GPB det visuelle designet og scenedesignet for 2025-konkurransen. Det visuelle designet har et spesialdesignet ordmerke for slagordet, som kombinerer enkel skrift i store bokstaver med håndskrevne tegn som «gjenspeiler den lekne kreativiteten til de unge artistene som representerer landene sine», med tråder av livlige farger i bakgrunnen. Scenen er inspirert av fjellene, slottene, de befestede landsbyene og tårnene i Georgias landskap, med et sentralt element som forestiller en doli.

### Programledere
Den 7. november 2025 ble  og  kunngjort som programledere for showet. Aladashvili er en programleder for musikkprogrammer hos GPB og fast vert for talentprogrammet *Ranina*, som har fungert som Georgias artistutvelgelse for Junior Eurovision Song Contest siden 2018. Tsiklauri er nyhetsanker og journalist som tidligere ledet åpningsseremonien for EuroBasket 2022 i Tbilisi.

### Postkort
«Postkortene» er korte videoinnslag som vises på TV mens scenen gjøres klar for neste opptreden. Postkortene, som ble filmet mellom oktober og desember 2025, vil vise de deltakende artistene mens de deltar i ulike aktiviteter rundt om i Tbilisi. Blant stedene som brukes, er Gudiashvili-plassen, Nasjonalpalasset for ungdom og barn, og Tbilisi opera- og balletteater. Filmingen av deltakersegmentene i postkortene startet 7. desember.

## Deltakende land
Følgende land deltok i konkurransen:

## Finalen
Finalen fant sted 13. desember 2025 klokken 20:00 lokaltid (17:00 CET). Atten land deltok, og startrekkefølgen ble offentliggjort 4. november 2025. Alle deltakerlandene vil ha stemmerett gjennom juryavstemningen, og både deltakende og ikke-deltakende land vil kunne stemme gjennom en samlet internasjonal nettavstemming.

## Poengtavle

### 12 poeng
Under er en oversikt over alle land som mottok 12 poeng under juryavstemningen.

## Kringkastere og kommentatorer
De fleste landene som overførte konkurransen, hadde også kommentatorer som formidlet informasjon og hendelser direkte til seerne. Noen av kommentatorene var på plass i Tbilisi, men noen kommenterte også hjemmefra. Under er en oversikt over kringkastere og kommentatorer:

## Se også
* Eurovision Song Contest 2025
* Intervision 2025

## Fotnoter


## Referanser


## Eksterne lenker
* Offisiell nettside for Junior Eurovision Song Contest